ཕར་ཕྱིན་མཆོད་བརྗོད་

ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་གྱི་མཆོད་བརྗོད། །

༡༽ ངོ་སྤྲོད་སྙིང་བསྡུས། 
ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་གི་བསྟན་བཅོས་མངོན་པར་རྟོགས་པའི་རྒྱན་ཞེས་བྱ་བ་ནི་བོད་བརྒྱུད་ནང་བསྟན་གྱི་གཞུང་ལུགས་ཁྲོད་དུ་ཤེས་རབ་ཀྱི་ཕ་རོལ་ཏུ་ཕྱིན་པའི་མདོའི་དགོངས་པ་འགྲེལ་བའི་བསྟན་བཅོས་གལ་ཆེ་ཤོས་དེ་ཡིན།  བསྟན་བཅོས་འདི་ནི་ཤེར་ཕྱིན་གྱི་མདོ་སྡེ་རྣམས་ཀྱི་ སྦས་དོན་ཏེ། བྱང་ཆུབ་སེམས་དཔའི་ལམ་གྱི་མངོན་རྟོགས་རིམ་པ་རྣམས་གསལ་བར་སྟོན་པའི་མན་ངག་གི་བསྟན་བཅོས་ཤིག་ཡིན།  བསྟན་བཅོས་འདིའི་དབུ་ན་བཞུགས་པའི་མཆོད་བརྗོད་ཀྱི་ཚིགས་བཅད་ནི་རྩོམ་པ་པོས་ཡུམ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་བསྟོད་པ་དང་འབྲེལ། བསྟན་བཅོས་གཞུང་ལུགས་ཡོངས་ཀྱི་བརྗོད་བྱ་མཁྱེན་པ་གསུམ་གྱི་རྣམ་གཞག་མདོར་བསྡུས་སུ་བསྟན་ཡོད།    

༢༽ མཆོད་བརྗོད་རྩ་བའི་ཚིག་ལེའུར་བྱས་པ། 
མངོན་རྟོགས་རྒྱན་གྱི་མཆོད་བརྗོད་རྩ་བ་ནི་གཤམ་གསལ་ལྟར་ཡིན།    

ཉན་ཐོས་ཞི་བ་ཚལ་རྣམས་ཀུན་ཤེས་ཉིད་ཀྱིས་ཉེར་ཞིར་འཁྲིད་མཛད་གང་ཡིན་དང་། 

འགྲོ་ལ་ཕན་པར་བྱེད་རྣམས་ལམ་ཤེས་ཉིད་ཀྱིས་འཇིག་རྟེན་དོན་སྒྲུབ་མཛད་པ་གང་། 

གང་དང་ཡང་དག་ལྡན་པས་ཐུབ་རྣམས་རྣམ་པ་ཀུན་ལྡན་སྣ་ཚགས་འདི་གགསུངས་པ།

ཉན་ཐོས་བྱང་ཆུབ་སེམས་དཔའི་ཚགས་བཅས་སངས་རྒྱས་ཀྱི་ནི་ཡུམ་དེ་ལ་ཕྱག་འཚལ། 

༣ བརྗོད་བྱའི་ཁྱབ་ཁོངས། 

༡ མཁྱེན་པ་གསུམ་གྱི་རྣམ་གཞག

མཆོད་བརྗོད་འདིས་མཁྱེན་པ་གསུམ་གྱི་སྒོ་ནས་ཡུམ་ཤེར་ཕྱིན་ལ་བསྟོད་པ་མཛད་པ་ནི།    

༡༽ གཞི་ཤེས། ཉན་ཐོས་དང་རང་སངས་རྒྱས་རྣམས་ལ་གང་ཟག་གི་བདག་མེད་རྟོགས་པའི་སྒོ་ནས་ཞི་བ་མྱང་འདས་ཀྱི་ས་ལ་འཁྲིད་པར་བྱེད།    

༢༽ ལམ་ཤེས་བྱང་ཆུབ་སེམས་དཔའ་རྣམས་ལ་འཇིག་རྟེན་གྱི་དོན་སྒྲུབ་པ་དང་། སྲིད་ཞི་གཉིས་ལ་མི་གནས་པའི་ལམ་གྱི་རིམ་པ་སྟོན།    

༣༽ རྣམ་མཁྱེན། སངས་རྒྱས་བཅོམ་ལྡན་འདས་ཀྱི་ཐམས་ཅད་མཁྱེན་པའི་ཡེ་ཤེས་ཏེ། ཆོས་ཐམས་ཅད་ཀྱི་གནས་ལུགས་དང་རྣམ་པ་མ་ལུས་པ་མཁྱེན་པ་དེའོ། །    

༣ ༢ ཡུམ་དུ་འཇོག་པའི་རྒྱུ་མཚན།

མཁྱེན་པ་གསུམ་ལ་ཡུམ་ཞེས་འཇོག་པའི་རྒྱུ་མཚན་ནི། 
༡༽ འཕགས་པ་བཞི་སྐྱེད་པར་བྱེད་པ། 
༢༽ ཡོན་ཏན་གོང་དུ་སྤེལ་བའི་སྒོ་ནས་གསོ་བར་བྱེད་པ། 

༣༽ མྱང་འདས་ཀྱི་ས་ལ་འཁྲིད་པར་བྱེད་པའོ། །    

༤༽ ལོ་རྒྱུས་འཕེལ་རིམ། །

༤.༡ རྒྱ་གར་གྱི་བརྒྱུད་པ།

བོད་ཀྱི་ལོ་རྒྱུས་ལྟར་ན། བསྟན་བཅོས་འདི་ནི་རྗེ་བཙུན་བྱམས་པ་མགོན་པོས་འཕགས་པ་ཐོགས་མེད་ལ་རྒྱ་གར་དུ་གསུངས་པའི་བྱམས་ཆོས་སྡེ་ལྔ་ཡི་ནང་གསེས་ཤིག་ཡིན།  རྒྱ་གར་གྱི་སློབ་དཔོན་སེང་གེ་བཟང་པོས་འདི་ལ་འགྲེལ་པ་མཛད་དེ་བོད་དུ་དར་བའི་རྨང་གཞི་བཏིང་།    

༤ ༢ བོད་དུ་དར་ཚུལ།

བོད་དུ་བསྟན་བཅོས་འདི་ཉིད་ལོ་ཙཱ་བ་ཆེན་པོ་རྔོག་བློ་ལྡན་ཤེས་རབ་ཀྱིས་ཁ་ཆེ་ནས་བོད་དུ་བསྒྱུར་ཅིང་།  ཁོང་གིས་གསང་ཕུ་ནེའུ་ཐོག་གི་ཆོས་གྲྭ་བཙུགས་ནས་འཆད་ཉན་གྱི་སྲོལ་རྒྱ་ཆེར་ཕྱེ།  རྔོག་ལོ་ཙཱ་བས་མངོན་རྟོགས་རྒྱན་གྱི་བསྡུས་དོན་མཛད་དེ་བོད་ཀྱི་ཕར་ཕྱིན་སློབ་གཉེར་གྱི་ལམ་སྲོལ་གཏོད།    

༥༽ བོད་ཀྱི་དགོངས་འགྲེལ་དང་ཡིག་ཆའི་བརྒྱུད་པ། 

དགེ་ལུགས་པའི་ལུགས། རྗེ་ཙོང་ཁ་པ་བློ་བཟང་གྲགས་པས་ལེགས་བཤད་གསེར་ཕྲེང་ མཛད་དེ་མངོན་རྟོགས་རྒྱན་གྱི་དཀའ་གནད་རྣམས་གསལ་བར་བྱས།  དེ་ནས་སེ་རའི་ཡིག་ཆ་མཛད་པ་པོ་རྗེ་བཙུན་ཆོས་ཀྱི་རྒྱལ་མཚན་༡༤༦༩–༡༥༤༤གྱིས་ ཕར་ཕྱིན་སྤྱི་དོན་ དང་།  འབྲས་སྤུངས་ཡིག་ཆ་མཛད་པ་པོ་པཎ་ཆེན་བསོད་ནམས་གྲགས་པས་ ༡༤༧༦–༡༥༥༤ ཕར་ཕྱིན་མཐའ་དཔྱོད་ སོགས་མཛད་ནས་སློབ་གཉེར་གྱི་གཞི་རྐང་བཙུགས།    

༦༽ བཤད་གྲྭའི་འཆད་ཉན་དང་རྩོད་པའི་བྱ་བ། 
བོད་ཀྱི་བཤད་གྲྭ་ཁག་ཏུ་ཕར་ཕྱིན་གྱི་མཆོད་བརྗོད་དང་གཞུང་གི་དོན་རྣམས་བློ་འཛིན་དང་། བཤད་ལུང་། དཔེ་ཁྲིད། རྩོད་པ་བཅས་ཀྱི་སྒོ་ནས་སློབ་གཉེར་བྱེད།  རྩོད་པ་བྱེད་པའི་སྐབས་སུ་ཐལ་མོ་བརྡབ་པ་དང་རྐང་པ་བརྡབ་པ་སོགས་ཀྱི་ཕྱག་རྒྱ་རྣམས་ནི་ཐབས་ཤེས་ཟུང་འབྲེལ་དང་། མ་རིག་པའི་སྒོ་གཅོད་པ། སྙིང་རྗེས་འགྲོ་བ་འདྲེན་པ་སོགས་ཀྱི་མཚོན་དོན་ཟབ་མོ་ཡོད།    

༧༽ ཟིན་ཐོ་འམ་དཔྱད་གཞི། །
༡༽ སེར་བྱེས་རིག་མཛོད་ཆེན་མོ།

༢༽ པཎ་ཆེན་བསོད་ནམས་གྲགས་པའི་གསུང་འབུམ།    

༣༽ རྗེ་ཙོང་ཁ་པའི་གསུང་འབུམ།